送金簿解官歸天台五首  其二
作者：金履詳
朝代：宋

paragraphs: 昔歲在東壁，紫氣踰蒼山。
金君初筮晉，趙侯亦開藩。
下有蓮幕友，上有師帥賢。
渾然和氣中，砥柱屹流湍。
使我千里民，賦政兩清安。
益知天台高，楚波浩無邊。
一朝别流泳，先後俱東轅。
邦民一何孤，天意一何慳。
舟流安底止，郡政將改弦。
嗟我千里民，生意復茫然。